OpenLLM-France/wikimedia huggingface dataset:
# Western Interconnection

La Western Interconnection és una de les dues principals xarxes elèctriques de corrent altern (AC) de l'Amèrica del Nord. L'altre gran wide area synchronous grid és la Eastern Interconnection. Les tres interconnexions de menor importància són la Québec Interconnection, la Texas Interconnection, i l'Alaska Interconnection.
Totes les companyies d'electricitat en el Western Interconnection estan vinculades elèctricament entre si durant les condicions normals del sistema i operen a una freqüència sincronitzada de 60Hz. La Western Interconnection s'estén des del sud-oest del Canadà a Baixa Califòrnia a Mèxic, arribant cap a l'est sobre les Rocoses fins a les Grans Planes.
Les Interconnections poden ser vinculades entre si a través de línies de transmissió elèctrica de corrent continu d'alta tensió (enllaços DC) tals com el nord-sud Pacific DC Intertie, o amb transformadors de freqüència variable (variable-frequency transformer o VFT), que permeten un flux controlat d'energia, mentre que també aïlla funcionalment les freqüències d'alimentació CA independents de cada costat. Hi ha sis llaços de corrent continu a la Eastern Interconnection als EUA i una al Canadà, and there are proposals to add four additional ties. It is not tied to the Alaska Interconnection.
El 13 d'octubre de 2009, la Tres Amigas SuperStation va ser anunciat per connectar el Eastern, Western i Texas Interconnections a través de tres enllaços superconductors de 5 GW.

## Referències

* ↑ «Còpia arxivada». Arxivat de l'original el 2014-12-24. [Consulta: 21 juny 2016].
* ↑ Visualizing The U.S. Electric Grid
* ↑ High-Temp Superconductors To Connect Power Grids

## Per a més informació

* Current projects
# Felip Peña

Felip Peña, conegut també com a Felipe Peña (Barcelona, 25 de març de 1921 - 9 d'abril de 1989) va ser un actor de teatre, cinema i doblatge català. Va estar casat amb l'actriu Montserrat Carulla. Una de les seves filles és la també actriu Vicky Peña.
Va començar a fer teatre al Cercle Catòlic de Gràcia i des del 1948 formà part del quadre escènic de Radio Nacional de España. Va dedicar-se al doblatge des de la dècada dels anys 40 del segle xx fins que es va morir. Era la veu habitual de James Mason, Burt Lancaster, John Wayne i Anthony Quinn.

## Teatre

* 1962. Más allá del horizonte, original d'Eugene O'Neill. Direcció d'Antoni Chic,al Teatre Grec.
* 1964. Casandra, original de Joaquim Buxó. Direcció de Ramir Bascompte, al Teatre Candilejas.
* 1984. L'òpera dels tres rals, original de Bertolt Brecht i Kurt Weill. Direcció de Mario Gas, al teatre Romea.
* 1985. Pel davant i pel darrera, original de Michael Frayn. Direcció d'Alexander Herold.
* 1987. Ai doctor, quina neurosi!, original de Joe Orton. Direcció de Mario Gas, al Teatre Condal.
* 1988. La gran il·lusió, original de Eduardo de Filippo. Direcció d'Hermann Bonnín, al Teatre Romea.

## Ràdio

* 1988. La teranyina, original de Jaume Cabré. Emesa per Catalunya Ràdio.

## Televisió

* 1976. Salomé, original d'Oscar Wilde. Direcció de Sergi Schaff, a TV2. Protagonitzada per Núria Espert.
* 1980. Setmana Santa, original de Salvador Espriu. Realitzador: Manuel Lara. A TV2.
* 1985. Les aventures d'en Massagran. Direcció d'Orestes Lara. A TV2.
* 1987. Pleniluni de cera, guió original de Joan Manel Gispert. Dins del programa Misteri de TV2.

## Referències

* ↑ «Montserrat Carulla, l'actriu que se sincera». VilaWeb.cat, 03-02-2013. [Consulta: 22 març 2013].
* ↑ «Felip Peña». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Felip Peña a Eldoblaje.com
* Felip Peña a l'IMDB Arxivat 2011-04-06 a Wayback Machine.
# Motor i a l'aire

Motor i a l'aire (en anglès, Go-Around) és una maniobra aeronàutica emprada per la interrupció d'emergència de l'aterratge d'un avió. Consisteix en:
* Augmentar la potència del motor (o sigui, donar gas). Això sol, ja augmenta la velocitat i, per tant la sustentació, de manera que l'avió deixa de baixar i comença a elevar-se.
* Modificar posició de l'avió i les superfícies de control per l'ascens, o sigui, elevar el morro de l'avió i recollir els flaps.
* Recollir el tren d'aterratge, en avions amb tren d'aterratge retràctil.
La decisió d'avortar l'aterratge, per la causa que sigui, pot ser ordenada pel controlador de vol o bé pot ser presa pel mateix pilot. En aquest darrer cas, s'ha de comunicar a la torre de control un cop iniciada la maniobra, si hi ha torre.

## Referències

* ↑ Wragg, David W. A Dictionary of Aviation. first. Osprey, 1973, p. 206. ISBN 9780850451634.
* ↑ García de la Cuesta, Juan. Terminología aeronáutica. Ediciones Díaz de Santos, 2003. ISBN 84-7978-579-9.
# Damn Small Linux

Damn Small Linux o DSL és una distribució de GNU/Linux creada amb l'objectiu de recopilar el major nombre de programes en 50 MB d'espai, de manera que en conjunt constitueix un Live-CD amb un sistema operatiu funcional i complet. Aquesta distribució resulta ser molt adequada per fer-se servir en màquines amb pocs recursos o en maquinari antiquat. Les especificacions mínimes de funcionament són una màquina 486DX amb 16 MB de RAM.
Es tracta d'una distribució basada en Debian, que inclou els scripts per a descàrrega i la instal·lació de programari del Advanced Packaging Tool (APT), que permet fins i tot actualitzar el sistema convertint-lo en un Debian Actualitzat.

## Referències

* ↑ Fosdick, Howard. «How to Revive an Old Computer» (en anglès) p. 41, gener 2009.

## Bibliografia

* Shingledecker, Robert; Andrews, John; Negus, Christopher. Prentice Hall. Official Damn Small Linux Book : The Tiny Adaptable Linux That Runs on Anything (en anglès), Agost 2007. ISBN 9780132338691.
# La verbena de la Paloma (pel·lícula de 1921)

La verbena de la Paloma és una pel·lícula espanyola muda en blanc i negre dirigida por José Buchs Echeandia basada en la sarsuela homònima. Es va convertir en la primera pel·lícula d'èxit de la productora Atlántida SACE, la més important a Espanya durant els anys 1920. Un dels motius de l'èxit de la pel·lícula va estar en la música utilitzada en ella que va ser de Tomás Bretón, usant la utilitzada en l'obra original, i del seu propi fill. El paper de Julián li va ser encomanat a Florián Rey, en aquells dies anomenat Antonio Martínez, famós en la seva faceta com a actor i amic del director que anys més tard començaria en la funció de director.
Durant molts anys es va considerar una pel·lícula perduda fins que el 2006 Pepita Pedra, resident de Balaguer, en va fer donació d'una còpia a la Filmoteca de Catalunya, qui en va dur a terme la restauració.

## Referències

* 1 2 VV.AA. (2007) p. 27 y 28
* ↑ Caparrós Lera p. 11
* ↑ La verbena de la Paloma y sus adaptaciones al cine en la Biblioteca Nacional, al web de la BNE
* ↑ La Filmoteca encuentra una copia de la primera y perdida versión de «La verbena de la Paloma», ABC, 15 de juliol de 2006

## Bibliografia

* VV.AA.. Cine, nación y nacionalidades en España. Casa de Velázquez, 2007. ISBN 978-84-96924-67-3.
* José Caparrós Lera. Arte y política en el cine de la República (1931-1939).
# La Boissière (Mayenne)

La Boissière és un municipi francès situat al departament de Mayenne i a la regió de País del Loira. L'any 2007 tenia 121 habitants.

## Demografia
### Població

El 2007 la població de fet de La Boissière era de 121 persones. Hi havia 40 famílies de les quals 8 eren unipersonals (8 homes vivint sols), 8 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 41 eren l'habitatge principal de la família, 4 eren segones residències i 6 estaven desocupats. 50 eren cases i 1 era un apartament. Dels 41 habitatges principals, 33 estaven ocupats pels seus propietaris i 8 estaven llogats i ocupats pels llogaters; 6 tenien tres cambres, 6 en tenien quatre i 29 en tenien cinc o més. 23 habitatges disposaven pel capbaix d'una plaça de pàrquing. A 19 habitatges hi havia un automòbil i a 21 n'hi havia dos o més.

## Economia

El 2007 la població en edat de treballar era de 81 persones, 61 eren actives i 20 eren inactives. De les 61 persones actives 55 estaven ocupades (31 homes i 24 dones) i 6 estaven aturades (6 homes). De les 20 persones inactives 5 estaven jubilades, 10 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses de construcció, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
L'únic servei als particulars que hi havia el 2009 era un paleta.
L'any 2000 a La Boissière hi havia 11 explotacions agrícoles que ocupaven un total de 444 hectàrees.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de La Boissière a l'INSEE.
* Évolution et structure de la population Fitxa amb el detall de dades de La Boissière a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lasne

Lasne (en való Lane) és un municipi belga del Brabant Való a la regió valona. Està formada per les seccions de Couture-Saint-Germain, Lasne-Chapelle-Saint-Lambert, Maransart, Ohain i Plancenoit.

## Agermanaments

* Azay-le-Rideau
* Abbeville (Louisiana)
# Leonardo Martínez Bueno

Leonardo Martínez Bueno (Pajaroncillo, Castella-La Manxa, 29 de maig de 1915 - Madrid, 15 de febrer de 1977) fou un escultor castellà.
Va néixer a Pajaroncillo, província de Conca (Castella la Vella, Espanya), aprenent el modelatge del seu professor en Marco Pérez deixant la seva província per a fer estudis a l'Escola de Belles Arts de Madrid i posteriorment viatja a Valladolid i Sevilla per a fer escultura religiosa. Es desplaça a la capital catalana per aprofundir els seus estudis d'escultura figurativa on va ser també professor de l'Escola de Belles Arts de Barcelona i posteriorment de la de Sevilla. A causa de la seva inquietud formativa va anar a Anglaterra tenint contacte amb l'obra de Henry Moore, tornant a Conca per a realitzar diverses escultures d'imatgeria. Destaquen de la seva obra religiosa Sant Pere i Malco (1944), El Ressuscitat i Verge de l'Esperança (1951), La Lanzada (1954), i la seva última obra Jesús Caigut (1965).

## La seva obra

L'obra d'en Martínez Bueno és predominatment figurativa amb una marcada labor d'imatgeria. Va treballar la pedra, la fusta i la representació amb bronze.
Té obres civils exposades a Conca, a col·leccions privades de la Gran Bretanya, els Estats Units i religioses també a Castella - La Manxa.

## Premis i distincions

* 1942 Medalla a l'Exposició de Belles Arts de Madrid
* 1943 Medalla a l'Exposició de Belles Arts de Madrid
* 1957 Medalla a l'Exposició de Belles Arts de Madrid
* 1956 Premi Nacional d'Escultura

## Medalla al seu honor

L'Associació Espanyola de Pintors i Escultors premia cada any amb la "Medalla Leonardo Martínez Bueno" a un escultor que s'hagi destacat o bé que hagi estat seleccionat pel jurat de l'Exposició del "Salón de Otoño" a tal distinció.

## Referències

* 1 2 3 4 5 6 CUENCA, MUSEO DE LA SEMANA SANTA DE. «Leonardo Martínez Bueno» (en castellà). [Consulta: 21 febrer 2017].
* 1 2 3 4 5 «Còpia arxivada». Biblioteca de la Universitat de Castella - La Manxa. Arxivat de l'original el 2017-02-22 [Consulta: 20 febrer 2017].
* 1 2 3 Cuenca, JdC. «Leonardo Martínez Bueno» (en castellà). [Consulta: 21 febrer 2017].
* ↑ «Los tres genios de la Escultura Conquense: Su Obra en el Museo de Cuenca - Julián Recuenco» (en castellà). [Consulta: 21 febrer 2017].
* ↑ «SALON DE OTOÑO | Asociación Española de Pintores y Escultores» (en espanyol europeu). [Consulta: 21 febrer 2017].
* ↑ Imparcial, El «Exposición y entrega de premios de la 80 edición del Salón de Otoño» (en castellà). El Imparcial.
# Laguna Heights

Laguna Heights és una concentració de població designada pel cens dels Estats Units a l'estat de Texas. Segons el cens del 2000 tenia 1.990 habitants.

## Demografia

Segons el cens del 2000, Laguna Heights tenia 1.990 habitants, 528 habitatges, i 459 famílies. La densitat de població era de 2.744,1 habitants/km².
Dels 528 habitatges en un 56,8% hi vivien nens de menys de 18 anys, en un 64,8% hi vivien parelles casades, en un 15% dones solteres, i en un 12,9% no eren unitats familiars. En el 10,8% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,77 i el nombre mitjà de persones que vivien en cada família era de 4,04.
Per edats la població es repartia de la següent manera: un 37,5% tenia menys de 18 anys, un 12,2% entre 18 i 24, un 30,1% entre 25 i 44, un 14,8% de 45 a 60 i un 5,4% 65 anys o més.
L'edat mediana era de 25 anys. Per cada 100 dones de 18 o més anys hi havia 97,9 homes.
La renda mediana per habitatge era de 18.083 $ i la renda mediana per família de 19.491 $. Els homes tenien una renda mediana de 15.677 $ mentre que les dones 14.861 $. La renda per capita de la població era de 6.538 $. Aproximadament el 37,7% de les famílies i el 45,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laguna Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Laguna Heights». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Le Petit Spirou

Le Petit Spirou és una sèrie de còmic franco-belga de Philippe Tome i Janry (Jean-Richard Geurts) creada el 1987 basada en el personatge Spirou original de l'autor Rob-Vel (Robert Velter). Le Petit Spirou són les aventures d'un jove i entremaliat Spirou que relata les seves vivències, tant en el col·legi com a la seva casa o amb els seus amics. El format que se segueix és el d'historieta, amb històries curtes encadenades entre si d'una a sis pàgines. Tome va crear els guions i Janry els va dibuixar. És considerat com una obra derivada d'Espirú i Fantàstic.
Le Petit Spirou va sorgir quan Tome i Janry, dedicats a dibuixar les aventures de Espirú i Fantàstic des de 1980 decideixen crear una infància per Spirou, la qual van incloure en l'àlbum La infantesa d'Espirú En partir d'aquesta idea, decideixen desenvolupar-la creant una sèrie independent amb personatges nous, amb un jove Espirú, una mica més impertinent que el seu àlter ego adult amb el seu caire de persona sense defectes ni vicis. «Els nens francesos i belgues van ser bons des de Tintín (1929) i no es van fer terribles fins a finals del segle amb El petit Spirou i Titeuf».
Les principals personatges són: Petit Spirou, Teleles, Blancaflor, Bola de sèu, El senyor Burilla i l'abat Langelus.

## Premis

* Millor Àlbum d'Humor i Millor Àlbum Juvenil (Festival del Còmic d'Angulema), 1992.
* Nominat Millor àlbum juvenil (Festival del Còmic d'Angulema) 1998.

## Traduccions en català

* Tome i Janry. Dolors Berenguer (trad). Vine a fer un petó a la Tieta. 1992 (trad). Barcelona 2: Edicions B, 1990 (col·lecció L'Spirou Petit).
* Tome i Janry. Dolors Berenguer (trad). T'ajudo amb el meu dit. 1992 (trad). Barcelona 2: Edicions B, 1991 (col·lecció L'Spirou Petit).

## Referències

* ↑ Frattini, Eric; Palmer, Óscar. Guia Básica del Cómic (en castellà). Madrid: Nuer ediciones, 1999, p.153. ISBN 8480680547 [Consulta: 21 agost 2014].
* ↑ Tome i Janry. Alfred Sala (traductor). L'única i increible història més o menys certa de la infantesa d'Espirú i altres sensacionals revelacions. 1990 (trad. en català). Junior, 1987. ISBN 84-7419-790-2.
* ↑ Herens, Geoffroy «Le Petit Spirou et les tabous» (en francès). La Libre Belgique, 06-12-2010.
* ↑ Cuervo, Javier «El silenci alemany». Diari de Girona, 19-08-2010.

## Enllaços externs

* Le Petit Spirou - Lloc web oficial
* «Le Petit Spirou» (en francès). Dupuis. (web de l'editorial)
# Les Identitaires

El Bloc identitaire, BI, (en català, Bloc Identitari) o Bloc identitaire – Mouvement social européen és un partit polític francès d'extrema dreta fundat l'any 2003. A diferència d'altres partits de dreta nacionalistes francesos, com el Front Nacional, el BI centra el seu nacionalisme en Europa i en l'objectiu d'enfortir Europa de cara als Estats que hi pertanyen, a les regions i nacions sense Estat, sense posicionar-se oficialment i concretament contra el nacionalisme francès. En canvi, considera que el multiculturalisme és desintegrador i conseqüentment indesitjable, i es molesta pel creixent nombre de persones de religió islàmica a Europa.
És present sobretot a Occitània. L'any 2009 comptava amb uns 2.000 militants a França.

## Referències

* ↑ Du Bloc identitaire au FN, l'extrême droite française se concentre sur la peur de l'islam article d'Abel Mestre i Caroline Monnot publicat a Le Monde, l'u de desembre de 2009 (francès)
* ↑ Les Identitaires en quête de respectabilité RésistanceS.be, 8 d'octobre de 2009 (francès)
* ↑ L'émergence du Bloc identitaire, de Jean-Yves Camus, publicat a Sud Ouest el 17 d'octobre de 2009 (francès)
* ↑ Les identitaires négocient avec Jacques Bompard, La Provence, 18 d'octobre de 2009 (francès)

## Enllaços externs

* Web del partit (francès)
# Les Ifs

Les Ifs és un municipi francès situat al departament del Sena Marítim i a la regió de Normandia. L'any 2007 tenia 49 habitants.

## Demografia
### Població

El 2007 la població de fet de Les Ifs era de 49 persones. Hi havia 20 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 19 eren l'habitatge principal de la família, 8 eren segones residències i 5 estaven desocupats. 30 eren cases i 1 era un apartament. Dels 19 habitatges principals, 18 estaven ocupats pels seus propietaris i 1 estava llogat i ocupat pels llogaters; 1 tenia una cambra, 2 en tenien dues, 4 en tenien tres, 4 en tenien quatre i 8 en tenien cinc o més. 10 habitatges disposaven pel capbaix d'una plaça de pàrquing. A 8 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Ifs el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 28 persones, 18 eren actives i 10 eren inactives. De les 18 persones actives 15 estaven ocupades (8 homes i 7 dones) i 3 estaven aturades (2 homes i 1 dona). De les 10 persones inactives 1 estava jubilada, 4 estaven estudiant i 5 estaven classificades com a «altres inactius».

### Activitats econòmiques

L'any 2000 a Les Ifs hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Les Ifs a l'INSEE.
* Évolution et structure de la population Fitxa amb el detall de dades de Les Ifs a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Leucothoe

«Leucothoe» té aquests significats:
* Leucothoe (crustaci), gènere de crustacis.
* Leucothoe (planta), gènere de plantes de la família de les ericàcies.
# Linkebeek

Linkebeek és un municipi belga de la província de Brabant Flamenc a la regió de Flandes. És un dels sis municipis amb facilitats lingüístiques de la perifèria de Brussel·les.

## Personatges il·lustres

L'escriptor Herman Teirlinck hi va viure un temps.

## Llista de burgmestres

| Nom | Mandat |
| Georges Augustin van KEERBERGHEN | 1798 - 1801 |
| Jaak van KEERBERGHEN | 1801 - 1805 |
| Guillaume van TASSEL | 1807 - 1813 |
| Gillis van den PLAS | 1813 - 1815 |
| ??? | 1815 - 1823 |
| G. de ROEST van ALKENADE | 1823 -1830 |
| Daniel THIELEMANS | 1830-1835 |
| Pieter KUYCKENS | 1835 - .... |
| Egide de RIDDER | .... - 1845 |
| J.B. COOSEMANS | 1845 - 1868 |
| Baron d'ANETHAN | 1868 - 1874 |
| Frans CUYCKENS | 1874 - 1886 |
| Hendrik Frans Felix COOSEMANS | 1886 - 1912 |
| Gillis BERCKMANS | 1912 - 1915 |
| Frans ALBERT | 1915 -1920 |
| Kamiel BERGHMANS | 1920 - 1929 |
| Paul THEUNISSEN | 1929 - 1938 |
| Louis Frans van den BOGAERT | 1938 - 1947 |
| Louis DAY | 1947 - 1953 |
| Joseph VAN der WEE | 1954 - 1956 |
| Godefried VANDEBROEK | 1956 - 1958 |
| Louis VANDEN BOGAERT | 1959 - 1964 |
| Godefried VANDEBROEK | 1965 - 1970 |
| Joseph VAN der WEE | 1971 - 1976 |
| Roger THIERY | 1977 - 1989 |
| Christian LIETAR | 1989 - 1993 |
| Christian VAN EYKEN | 1993 - 2006 |
| Marc DE NEEF | 2006 - 2006 |
| Damien THIERY | 2007 - 2015 |
| Eric De Bruycker | 2015 - |
# Limbe

* Per a altres significats, vegeu «Limbe (instrument)».
En botànica, s'anomena limbe o limbe foliar a la zona laminar que usualment forma part de l'anatomia d'una fulla. La cara superior es diu anvers i la inferior revers. El limbe pot ser d'una sola peça, i llavors diem que és una fulla simple, o format per segments separats, sovint folíols, el que fa que sigui una fulla composta. Diversos caràcters distintius que s'usen en la descripció i reconeixement de les espècies botàniques, apareixen associats al limbe com per exemple el tipus de nervació, el color, la forma del marge i el pèls o tricomes que el recobreixen que poden ser diferents en l'anvers que el revers. En les poàcies (antigues gramínies) s'usa normalment el terme de làmina o làmina foliar.

## Vegeu també

* Morfologia foliar

## Bibliografia

* Font i Quer, Pius; Bolòs, Oriol de. Iniciació a la botànica. 2a. edició. Fontalba, 1979. ISBN 84-85530-08-X.
# Leonardo Giordani

Leonardo Giordani (Roma, 27 de maig del 1977) és un ciclista italià, que fou professional des del 2000 al 2013. Del seu palmarès destaca el Campionat del món en ruta sub-23 del 1999.

## Palmarès

* 1997
** Vencedor d'una etapa al Giro de la Vall d'Aosta
* 1998
** 1r al Piccolo Giro de Llombardia
** Vencedor d'una etapa al Giro de la Vall d'Aosta
* 1999
** Campió del món en ruta sub-23
** 1r al Trofeu Gianfranco Bianchin
** 1r al Giro de les Regions i vencedor d'una etapa

### Resultats al Giro d'Itàlia

* 2003. 90è de la classificació general
* 2004. 75è de la classificació general
* 2011. 114è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it